|  |  |
| --- | --- |
|  | **Avtale om**  **fellesføring** |
| **Stolpeeiers avtalenr.** | **Aktørs avtalenr.** |
| **Avtale om**  **fellesføring av**  **lavspenningsanlegg**  **og**  **ekomanlegg**  **på samme masterekke**  **eid av Stolpeeier** | **mellom**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(Stolpeeier)**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(org nr.)**  **og**  **\_\_\_\_\_\_\_\_\_\_\_\_\_\_\_\_\_\_\_\_\_  (Aktør)**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **(org. Nr.)**  Avtalen består av   * Avtalebestemmelser * Vedlegg 1 – Skjema * Vedlegg 2 – Kontakt   og gjelder fra dato \_\_\_\_\_\_\_\_\_\_\_\_\_\_\_ |
| **Stolpeeier**  Dato: \_\_\_\_\_\_\_\_\_\_\_\_\_\_\_\_\_  Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Aktør**  Dato: \_\_\_\_\_\_\_\_\_\_\_\_\_\_\_\_\_  Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Signatur: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Innhold

[Avtalebestemmelser 3](#_Toc21327914)

[1 Avtaleforholdet 3](#_Toc21327915)

[1.1 Dokumenter 3](#_Toc21327916)

[1.2 Virkeområde 3](#_Toc21327917)

[1.3 Definisjoner 3](#_Toc21327918)

[1.4 Tekniske bestemmelser 5](#_Toc21327919)

[1.5 Nøytralitet 5](#_Toc21327920)

[1.6 Eierforhold 5](#_Toc21327921)

[1.7 Avtaleregulering 5](#_Toc21327922)

[2 Etablering av fellesføringsanlegg 6](#_Toc21327923)

[2.1 Søknad om fellesføring 6](#_Toc21327924)

[2.2 Fellesføringsanlegg på Stolpeeiers master 6](#_Toc21327925)

[2.2.1 Etablering 6](#_Toc21327926)

[2.2.2 Dimensjonering og tiltak 7](#_Toc21327927)

[2.2.3 Fortrinnsrett 8](#_Toc21327928)

[2.2.4 Utskifting, tilleggsutstyr og innstrekk 8](#_Toc21327929)

[2.3 Ferdigmelding, godkjenning og kontroll 9](#_Toc21327930)

[2.4 Fellesføringsanlegg på master overtatt fra Aktør 9](#_Toc21327931)

[3 Drift og vedlikehold 9](#_Toc21327932)

[4 Endring og/eller flytting av anlegg 10](#_Toc21327933)

[5 Gebyrer 10](#_Toc21327934)

[5.1 Gebyr til Stolpeeier 10](#_Toc21327935)

[5.2 Master overtatt fra Aktør 12](#_Toc21327936)

[5.3 Betalingsvilkår 12](#_Toc21327937)

[6 Erstatning og regelstridige anlegg 13](#_Toc21327938)

[6.1 Erstatning til rettighetshavere 13](#_Toc21327939)

[6.2 Kostnader ved regelstridige anlegg 13](#_Toc21327940)

[6.3 Urettmessig opphengte ledninger 13](#_Toc21327941)

[7 Opphør og/eller endring av fellesføringsanlegg 13](#_Toc21327942)

[7.1 Stolpeeier demonterer ledningsanlegg hvor kun Aktør er etablert 13](#_Toc21327943)

[7.2 Stolpeeier demonterer ledningsanlegg hvor flere aktører er etablert 13](#_Toc21327944)

[7.3 Ombygging fra luftledningsanlegg til jordkabelanlegg 14](#_Toc21327945)

[7.4 Ombygging fra lavspennings- til høyspenningsanlegg 14](#_Toc21327946)

[8 Midlertidige fellesføringer 14](#_Toc21327947)

[9 Helse, miljø og sikkerhet (HMS) 15](#_Toc21327948)

[10 Informasjon 15](#_Toc21327949)

[11 Kompetanse 15](#_Toc21327950)

[12 Ansvar for skader 16](#_Toc21327951)

[13 Tvist 16](#_Toc21327952)

[14 Overføring av rettigheter og forpliktelser 16](#_Toc21327953)

[15 Mislighold 17](#_Toc21327954)

[15.1 Reklamasjon 17](#_Toc21327955)

[15.2 Misligholdsbeføyelser 17](#_Toc21327956)

[15.2.1 Avhjelp 17](#_Toc21327957)

[15.2.2 Saksbehandlingsstopp 17](#_Toc21327958)

[15.2.3 Heving 17](#_Toc21327959)

[16 Endringer 18](#_Toc21327960)

[17 Oppsigelse av Avtalen 18](#_Toc21327961)

[Vedlegg 1 – Skjema 19](#_Toc21327962)

[Vedlegg 2 – Kontakt 21](#_Toc21327963)

# Avtalebestemmelser

# Avtaleforholdet

## Dokumenter

Avtaleforholdet, heretter kalt Avtalen er signert på Avtalens forside, og består av:

* Avtalebestemmelser
* Vedlegg 1 – Skjema
* Vedlegg 2 – Kontakt

## Virkeområde

Avtalen gjelder for etablerte og nye fellesføringer innenfor Stolpeeiers geografiske dekningsområde. Avtalen erstatter tidligere inngått fellesføringsavtale.

## Definisjoner

Definisjonene under legges til grunn for Avtalen med mindre noe annet uttrykkelig fremgår av teksten i Avtalen.

*Aktør*

Juridisk person som leier plass i ekomsonen på Stolpeeiers lavspenningsmaster til fremføring av egne ledningsanlegg.

*Aktørs anleggsdeler*

Med Aktørs anleggsdeler forstås Aktørs ledningsanlegg.

*Belastningsberegninger*

Stolpeeier er den som utfører belastningsberegninger. I dette arbeidet kan RENs kalkulasjonsprogram for belastningsberegninger, LS-MAST på [www.ren.no](http://www.ren.no)

eller tilsvarende benyttes.

*Ekomanlegg*

Med ekomanlegg forstås anlegg som utelukkende brukes til overføring av lyd, bilder, tegn, skrift, figurer, signaler o.l., samt anlegg som arbeider med så lav spenning eller strøm at anlegget ikke kan medføre fare for liv og eiendom. I tvilstilfelle om hvorvidt et anlegg er å betrakte som ekomanlegg skal avgjørelsen treffes av Direktoratet for samfunnssikkerhet og beredskap (DSB). Med ekomanlegg forstås også optiske fiberkabler, som brukes til samme formål. Ekomanlegg er det samme som tidligere ble benevnt svakstrømsanlegg.

*Ekomsone*  
Med ekomsone forstås den delen av stolpen i en fellesføringsmast som er reservert for ekomanlegg, se REN-blad 5011.

*Etablering/ny og utvidelse av fellesføring*

Etablering av fellesføring eller ny fellesføring betyr aktørs første gangs etablering av ledning(er) i fellesføringsmast, mens utvidelse betyr oppheng av ytterligere ledning(er) i en fellesføringsmast der Aktør allerede er etablert.

*Fellesføring/Fellesføringsanlegg*

Med fellesføringsanlegg forstås arrangement av en eller flere master påmontert lavspenningsanlegg tilhørende Stolpeeier og ekomanlegg tilhørende aktører.

*Geografisk dekningsområde*

For nettselskap som Stolpeeier vil dette være det konsesjonsområde Stolpeeier er tildelt fra myndighetene.

For annen Stolpeeier vil det gjelde den geografiske inndeling for dets myndighetsområde, slik som kommune, fylke, region, hele landet (slik som Statens Vegvesen), osv., eller det spesifikke anlegg som Stolpeeier har eierrådighet over (private veilys, lysløype, skianlegg).

*Gjennomgående ledninger*

Med gjennomgående ledninger forstås det antallet ledninger etablert i ekomsonen som går innom en stolpe. Eksempelvis vil en stolpe ha 2 gjennomgående ledninger når den har 2 inngående og 2 utgående hovedledninger. Avgreninger til innstrekk teller ikke med som gjennomgående ledninger og tillates etablert i tillegg, se punkt 3, dog ikke til hinder for kravene til adkomst til lavspenningsanlegget, ref. REN-blad 5011.

*Innstrekk*

Aktørs ledningsanlegg fra eksisterende eller nytt koblingspunkt/endefordeler i nettet til kundens grunnmur/ yttervegg leilighet/bolig.

*Lavspenningsanlegg*

Med lavspenningsanlegg forstås sterkstrømsanlegg med nominell spenning opp til og med 1000 V vekselstrøm eller 1500 V likestrøm.

*Lavspenningssone*

Med lavspenningssone forstås den delen av stolpen i en fellesføringsmast som er reservert for lavspenningsanlegget. Sonen omfatter området fra toppen av stolpen og ned til det gule markeringsbåndet.

*Ledningsanlegg*

Blanke eller belagte liner med tilhørende opphengingsutstyr, komponenter og tilleggsutstyr. Kan være både lavspenningsanlegg og ekomanlegg. Ledningsanlegg omfatter også kabel fra jord tilkoblet luftledning.

*Opphør*

Opphør av fellesføring er når en part ikke lenger benytter masten, og demonterer egne anlegg.

*Stolpe/mast*

Med stolpe eller mast forstås stolpe, inkludert materiell eller utstyr som er nødvendig for stolpens funksjon og beskyttelsesanordninger som er montert for alle parters behov, eksklusiv ledningsanlegg. Stolpe kan være så vel trestolpe som stolpe av annet materiale (slik som metall, betong, kompositt, mv.).

*Stolpeeier*

Den avtalepart som har eierskap til stolpene etter etablering av fellesføring. Stolpeeier er vanligvis et nettselskap, men kan også være det offentlige representert ved en kommune/ fylke/ region, Statens vegvesen og jernbanen, eller annen part slik som velforening, veilyslag, alpinanlegg, idrettslag (som eier av lysløype), osv.

*Stolpeeiers anleggsdeler*

Med Stolpeeiers anleggsdeler forstås mast og Stolpeeiers ledningsanlegg.

## Tekniske bestemmelser

Avtalen gjelder for fellesføring av lavspenningsanlegg og ekomanlegg på samme masterekke eid av Stolpeeier.

Lover og forskrifter slik det bl.a. kommer til uttrykk i REN-blad 5011 legges til grunn som gjeldende tekniske bestemmelser, og der driftsleder kan kreve iverksatt tiltak/endringer hvis så ikke er tilfelle. Alt akseptabelt utstyr som omtalt i REN-blad 5011 tillattes etablert som tilleggsutstyr. Oppheng av antenner krever egen søknad. Dersom det søkes om antenne i samme mast som det søkes oppheng av ledning, skal det ikke betales gebyr. Dersom det kun søkes om oppheng av antenne, kan Stolpeeier kreve saksbehandlingsgebyr tilsvarende dokumentert selvkost for behandling av søknaden, oppad begrenset til utvidelsesgebyr. Med mindre annet uttrykkelig fremgår av lov, forskrift eller avtale mellom partene, vil tekniske bestemmelser gjelde for nye eller totalrenoverte anlegg uten tilbakevirkende kraft. Med totalrenoverte anlegg forstås utskifting/reetablering av samtlige stolper i eksisterende stolpekurs over et lengre strekk.

I den grad Avtalen eller enkelte bestemmelser er i strid med de til enhver tid gjeldende norske lover, forskrifter, myndighetspålegg, mv., skal partene sammen tilpasse Avtalen/enkeltbestemmelser slik at Avtalen kan videreføres overensstemmende med slike lover, forskrifter, pålegg, mv.

Endring av høydekrav til etablerte fellesføringsanlegg skal kun gjelde dersom krav om tilbakevirkende kraft følger eksplisitt av lovtekst. Endring av høydekrav er kun relevant når anlegget blir totalrenovert ifm. planlagt vedlikehold/stolpeutskifting. Se for øvrig REN-kommentarer i REN-blad 5011 punkt 2.3.

## Nøytralitet

Etter inngåelse av denne Avtalen, skal Stolpeeier opptre nøytralt og likebehandle alle aktører. Dersom Stolpeeier er et nettselskap underlagt reguleringer som monopol av myndighetene innenfor strenge rammer, er nøytralitet og likebehandling styrende premisser. Monopolvirksomheten skal ikke kryssubsidiere annen virksomhet (f.eks. fellesføringsvirksomheten).

## Eierforhold

Stolpeeier eier master og eget ledningsanlegg. Aktør leier plass til fremføring av eget ledningsanlegg på Stolpeeiers master.

## Avtaleregulering

Fellesføringer er basert på lange tidshorisonter. Avtaleforholdet må av den grunn bygge på forutsigbarhet rundt senere reforhandlinger. Vederlagsprinsippene og rammene som Avtalen bygger på og som er beskrevet i punkt 5.1, skal derfor legges til grunn også ved senere reforhandlinger.

# Etablering av fellesføringsanlegg

## Søknad om fellesføring

Den som ønsker fellesføringsanlegg etablert eller utvidet, skal i god tid før anlegget ønskes utført, sende skriftlig søknad om dette basert på etterspurt informasjon i søknadsskjema i vedlegg 1. Elektronisk form er gyldig. Dersom Stolpeeier etablerer elektronisk søkeportal, skal etterspurt informasjon ikke gå ut over det som er avtalt i søknadsskjema i vedlegg 1. Stolpeeier kan, i samråd med Aktør, kunne justere vedlegg 1, og der Aktør ikke kan nekte nødvendige endringer så lenge man ikke endrer på Avtalens ansvarsforhold eller pålegger Aktør aktiviteter som er kostnadsdrivende. Det etterstrebes at stolpeeiere benytter samme vedlegg. Stolpeeier kan ifm. søknad be om at Aktør redegjør for antall og plassering av Aktørs egne ledninger i omsøkte stolper, og kan kreve at omsøkte ledninger merkes så lenge krav faller inn under gjeldende lovbestemmelser fra myndighetene eller annen enighet mellom partene.

Stolpeeier plikter å behandle og avgjøre hver av de omsøkte stolper i de(n) enkelte søknad(er) uten ugrunnet opphold og normalt innen 3 uker etter at Stolpeeier har mottatt søknaden(e). Behandlingstid vil være avhengig av søknadens kompleksitet og omfang. Stolpeeier må melde til Aktør antatt saksbehandlingstid dersom det forventes at den blir lengre enn 3 uker etter kriteriene over. Aktør skal tilstrebe å dele opp større søknader til rundt 100 stolper pr søknad, og med prioritet på hvilken rekkefølge søknader ønskes behandlet. Eventuelt avslag skal ha saklig grunn, slik som at stolpen er full, dvs. at det allerede er etablert maks antall gjennomgående ledninger som beskrevet i punkt 3. Stolpeeiers beslutningsgrunnlag skal være transparent slik at informasjonen som beslutningen bygger på skal kunne fremvises for Aktør på forespørsel. Manglende drift og vedlikehold av etablerte fellesføringsanlegg, uavhengig av hvilke aktører som er etablert på fellesføringen, er ikke å anse som saklig grunn for avslag. For stolper som er uten tidligere fellesføringer ved etablering henvises til punkt 2.2.2.a.

Det gis skriftlig tilbakemelding til søker, eller dennes representant, om resultatet av søknaden. Rett til etablering og vederlag følger av de til enhver tid gjeldende forhold på tidspunkt for opprinnelig søknad.

Trekkes søknaden etter at søknaden er behandlet og godkjent, kan Stolpeeier kreve saksbehandlingsgebyr tilsvarende dokumentert selvkost for behandling av søknaden, oppad begrenset til utvidelsesgebyr.

Stolpeeier er forpliktet til å behandle all informasjon om Aktørs fellesføringer konfidensielt, herunder ikke utlevere detaljer om søknadsstrekk mv. til Aktørs konkurrerende virksomheter.

## Fellesføringsanlegg på Stolpeeiers master

### Etablering

Etablering av fellesføringsanlegg skjer ved montasje av ledningsanlegg på Stolpeeiers master.

Aktør er selv ansvarlig for å innhente tillatelser fra berørte grunneiere til montasje av eget anlegg i den grad dette er påkrevet. Dette er et anliggende mellom Aktør og grunneier og angår ikke Stolpeeier. Dersom Stolpeeier blir kontaktet av grunneier vedrørende Aktørs montasje av ledning, skal Aktør bidra til å bringe forholdet i orden. I motsatt fall kan Stolpeeier kreve ledning fjernet.

### Dimensjonering og tiltak

Etablering og utvidelse av fellesføring tillates kun på master som er tilstrekkelig dimensjonert for dette. Stolpeeier er ansvarlig for belastningsberegning av stolpene, all informasjonsinnhenting og administrasjon av søknadshåndtering. Aktørs ansvar er å angi hva Aktørs egen søknad omhandler som beskrevet i søknadsskjema i vedlegg 1. Dersom Aktør ved egen befaring avdekker forhold ved Stolpeeiers anleggsdeler som forhindrer/vanskeliggjør oppheng av Aktørs anlegg, skal dette varsles til Stolpeeier.

1. Ved første gangs etablering av fellesføring i en mast, uavhengig av hvilken aktør som etablerer seg først, kan Stolpeeier kreve at slik førstegangs aktør bekoster nødvendige tiltak for å gi masten tilstrekkelig styrke og/eller høyde til å tåle første fellesføringsetablering. Dersom stolpeskift er påkrevd som følge av slik etablering av fellesføring, må stolpe oppgraderes til klasse som vil tåle normal fellesføringsbelastning (se nedenfor). Dersom førstegangs aktør ved etablering må bekoste slike tiltak for at dimensjonering og forskriftskrav, inklusive oppheving av eventuelt klatreforbud, skal være oppfylt, bortfaller etableringsgebyret. Stolpeeier forestår i slike tilfeller flytting av eget ledningsanlegg fra gammel til ny stolpe for ny aktørs regning.
2. Ved Aktørs etablering og/eller utvidelse i mast som allerede er en fellesføringsmast, uavhengig av hvilken aktør som opprinnelig har etablert masten som en fellesføring, skal Stolpeeier bekoste nødvendige tiltak (eksempelvis utskifting av stolpe, oppsett av stag og bardunering) for å gi masten tilstrekkelig styrke, inkludert oppheving av eventuelt klatreforbud, ref. også punkt 3. Dette gjelder dersom omsøkte stolper opprinnelig ville hatt kapasitet til et antall ledninger som også omfatter omsøkte etablering/utvidelse, men er for svak som følge av råte, elde, mv., (se punkt 3). For øvrig, dersom stolpen opprinnelig var underdimensjonert for nevnte etablering/utvidelse, og der omsøkte stolpe ikke tidligere har blitt overtatt fra Aktør, må Aktør bekoste nødvendige tiltak. Likevel, dersom det er åpenbart at teknisk restlevetid er kortere enn 5 år for underdimensjonerte stolper, tar Stolpeeier kostnaden ved stolpeskift. Ved tvil om den utskiftede stolpens kapasitet/styrke, kan det gjennomføres etterkontroll. Kostnader ved etterkontroll dekkes av Aktør, med mindre stolpen anses som for svak. Ved oppheng av ledning skal nødvendig bardunering utføres av Aktør for egen regning. Dersom Stolpeeier ikke gjennomfører nødvendige tiltak innen en frist, normalt 60 dager, kan Aktør selv gjennomføre tiltak for Stolpeeiers regning etter skriftlig aksept fra Stolpeeier. Slik aksept kan ikke nektes med mindre Stolpeeier kan vise til at tiltak må gjennomføres som en del av en større omlegging, og der slik større omlegging gjennomføres innen rimelig tid. Dog skal utførende entreprenør og kostnader godkjennes av Stolpeeier. Stolpeeier og etablerte aktører forestår flytting av egne etablerte ledningsanlegg fra gammel til ny stolpe, for egen regning.

Ved stolpeskift (kravet gjelder både Stolpeeier og aktører) må ny stolpe kunne tåle normal fellesførings-belastning med inntil 6 gjennomgående ledninger i ekomsonen. Dette ivaretas ved å følge minimumskrav for lavspenningsstolpe klasse 2 iht. REN-blad 8076 punkt 4. Oppheng i stolpe styres uansett av gjeldende belastningsberegning. Dersom Aktør ved etablering og/eller utvidelse må bekoste utskifting av stolpe, bortfaller etablerings- og/eller utvidelsesgebyret.

### Fortrinnsrett

Dersom flere aktører søker om fellesføring i de samme mastene, har den som søker først fortrinnsrett foran andre, dersom det på grunn av plass og/eller forskriftskrav er nødvendig å prioritere mellom aktører. Dersom flere aktører etablerer seg samtidig i en mast som ikke er en fellesføringsmast fra tidligere, får de like deler av eventuelle tiltakskostnader, ref. punkt 2.2.2.a. Ved behov for prioritering må Aktør akseptere endelig løsning innen 30 dager fra Stolpeeiers svar på søknad foreligger. Hvis ikke skriftlig aksept/bestilling foreligger innen nevnte frist kan Stolpeeier behandle neste aktørs søknad.

Stolpeeier er rettslig ansvarlig for stolpene, og må ha kontroll på arbeid som utføres. Stolpeeier skal tilby fellesføring så raskt, effektivt og nøytralt som mulig, og tillate at flere aktører arbeider samtidig i de tilfeller hvor dette lar seg gjennomføre på en god og trygg måte.

Stolpeeier kan unntaksvis, der dette er saklig begrunnet i eksempelvis HMS forhold, sette krav om at førstesøkende aktørs arbeid med ledningsoppheng skal ferdigstilles på et nærmere definert strekk før neste aktør i køen kan igangsette sitt ledningsoppheng. Fortrinnsretten til neste aktør opprettholdes og settes i så fall på vent, samtidig som søkeplass opprettholdes uten ny søknad.

### Utskifting, tilleggsutstyr og innstrekk

Det kreves ikke ny søknad når ledninger i etablerte fellesføringsanlegg skal skiftes ut, dog kan Stolpeeier kreve at planlagt utskifting varsles før arbeidet igangsettes ved innsendelse av vedlegg 1, samt melding når arbeidet er utført. Montering av tilleggsutstyr i/på/ved stolper krever ikke ny søknad, men Stolpeeier kan be om melding, se vedlegg 1. Utskifting og montering av tilleggsutstyr er gebyrfritt. Oppheng av innstrekk krever ikke søknad og er gebyrfritt, men Stolpeeier kan kreve at innstrekk meldes. Tilleggsutstyr monteres som beskrevet i punkt 1.4.

Ved utskifting, vil ny ledning normalt henges opp før gammel ledning tas ned. Det vil være behov for en periode med overlapp på 4 år for nytt ledningsoppheng for å kunne konvertere kunder og overholde lovpålagte forpliktelser. Slik overlappende oppheng skal likevel anses som utskifting, dog kreves det søknad. Fjerningsfrist innen utgangen av år 4 (f.eks. ny ledning i 2018 medfører nedtaking av gammel ledning ila. 2022) skal varsles Stolpeeier. Dersom fristen overskrides uten nærmere avtale, vil Stolpeeier være berettiget til å kunne fakturere utvidelsesgebyr og årsgebyrtillegg for hele perioden. Stolpeeier kan avslå slike parallelle oppheng dersom det medfører last mer enn det stolpene er dimensjonert for å tåle, ref. punkt 3, 3. avsnitt.

Ved utskifting kan det også skje at gammel ledning tas ned før ny ledning henges opp. Aktør har da en frist på 2 år til å henge opp ny ledning for at dette fortsatt skal anses som utskifting. Ved slik ledningsutskifting skal det betales årsgebyr, eventuelt årsgebyrtillegg i 2-årsperioden.

Dersom Aktør fjerner en ledning og senere ønsker å henge opp en ny ledning uten at dette foregår etter regler om utskifting nevnt foran, skal Aktør sende ny søknad og må betale gebyrer i henhold til Avtalen.

## Ferdigmelding, godkjenning og kontroll

Når Aktør har fullført montasjen av sitt ledningsanlegg i henhold til godkjent søknad, inkl. montering av gult markeringsbånd, kan Stolpeeier kreve ferdigmelding. Aktør skal melde tilbake dersom antallet oppheng er færre enn det som er godkjent. Behov for flere oppheng enn omsøkt krever revidert søknad.

## Fellesføringsanlegg på master overtatt fra Aktør

Etablering av fellesføringsanlegg kan skje ved montasje av lavspenningsanlegg på master som overtas fra Aktør.

Dersom Aktør samtykker til at mastene gjøres om til høyspenningsmast(er), forutsetter det at Aktørs fellesføringsanlegg videreføres på samme vilkår og betingelser, da som fellesføring mellom høyspenningsanlegg og ekomanlegg. For teknisk utførelse, se REN-blad 2013.

Søknad om slik montasje som nevnt over skal behandles og avgjøres så snart som mulig og normalt innen 3 uker etter at Aktør har mottatt søknaden. Aktør står fritt til å avslå søknad om etablering av lavspenningsanlegg på Aktørs stolper uten nærmere begrunnelse, se punkt 5.2.

Dersom Stolpeeier overtar eiendomsrett til bestående masterekke fra Aktør i forbindelse med etablering av fellesføring, skal Stolpeeier innhente tillatelser fra berørte grunneiere til montasje av eget anlegg i den grad dette er påkrevet. Dette er et anliggende mellom Stolpeeier og grunneier og angår ikke Aktør.

Stolpeeier skal i disse tilfellene forestå montasjen av lavspenningsanlegget, montering av gult markeringsbånd, flytting av ekomanlegg til ekomsonen og eventuell utskifting eller komplettering av mast(er) slik at disse kan nyttes for fellesføring (høyde/ dimensjonering). Stolpeeier må bekoste alle aktiviteter, inklusive flytting av ekomanlegg.

# Drift og vedlikehold

Hver av partene har ansvaret for drift og vedlikehold av egne anleggsdeler iht. gjeldende lover/forskrifter.

Dersom Aktørs ledningsanlegg ikke er i forskriftsmessig stand, kan Stolpeeier pålegge Aktør tiltak for å rette opp anlegget i overensstemmelse med gjeldende lover/forskrifter, dog ikke med tilbakevirkende kraft (ref. punkt 1.4).

På fellesføringsanlegget skal Stolpeeier forestå vedlikeholdet av egne anleggsdeler, herunder foreta utbedring innen rimelig tid etter at feil/mangler er oppdaget. Dette omfatter plikt til å foreta nødvendige utskiftinger og reparasjoner av master pga. f.eks. aldring, råte, svekkelse, brudd, værforhold, oppflising, hakkespetthull, oppretting samt annet nødvendig drifts- og vedlikeholdsarbeid inkl. skogrydding og kvisting i ledningsgaten, for alle monterte anlegg, slik at fellesføringsstolpe kan nyttes som forutsatt.

Ved Stolpeeiers manglende drift og vedlikehold av allerede etablerte fellesføringer kan Aktør foreta nødvendig tilleggsarbeid ifm. eget arbeid i master (slik som masteskift), for Stolpeeiers regning etter skriftlig aksept fra Stolpeeier, ref. også punkt 2.2.2 b. Slik aksept kan ikke nektes med mindre Stolpeeier er gitt en frist på normalt 60 dager til utbedring eller kan vise til at tiltak må gjennomføres som en del av en større omlegging, og der slik større omlegging gjennomføres innen rimelig tid. Stolpeeier og aktører besørger flytting av egne ledninger fra gammel til ny stolpe for egen regning. Stolpeeier varsler berørte aktører.

# Endring og/eller flytting av anlegg

Dersom Stolpeeiers drift, vedlikehold, forsterkning og/eller ombygging av egne anleggsdeler medfører at Aktør også må gjøre noe med sitt anlegg, skal Aktør varsles uten ugrunnet opphold og skal bekoste nødvendig endring av eget anlegg. Det kan settes frist for å gjennomføre slikt arbeid, for eksempel flytting fra gammel til ny stolpe, eller bringe anleggene i forsvarlig stand. Slik tidsfrist skal normalt være 60 dager fra Aktør mottar skriftlig varsel og anlegget er klargjort for Aktørs arbeid. Dersom fristen ikke overholdes, kan arbeidet utføres for Aktørs regning.

Dersom flytting/endring er en følge av offentlige pålegg eller forhold som ikke utløses av Stolpeeier eller Aktør, dekker hver av partene kostnadene ved flytting/endring av egne anleggsdeler. Dersom Stolpeeier i slike tilfeller er gitt en frist for flytting eller endring, kan Stolpeeier gi Aktør en rimelig frist for flytting eller endring av Aktørs svakstrømanlegg. Dersom Aktør ikke overholder fristen, kan Stolpeeier etter å ha skriftlig varslet Aktør, foreta flytting /endring for Aktørs regning.

For overflyttinger av Aktørs ledningsanlegg, som kan gjennomføres uten behov for skjøtejobb eller annet spesifikt ekomarbeid, kan Stolpeeier tilby Aktør å flytte Aktørs ledningsanlegg, mot et avtalt vederlag. Slikt oppdrag må bestilles skriftlig av Aktør.

Aktør har plikt til å fjerne egne ledningsanlegg når det er besluttet at de ikke lenger skal benyttes. Aktørs frist for fjerning av slike anlegg skal være innen rimelig tid og senest innen 1 år. Dersom frist ikke overholdes, kan Stolpeeier etter skriftlig varsel til Aktør utføre fjerningsarbeid for Aktørs regning.

# Gebyrer

## Gebyr til Stolpeeier

5.1.1 For leie på Stolpeeiers master (fellesføring) betaler Aktør i ekomsonen

* et stykk etableringsgebyr pr mast ved Aktørs første gangs etablering etter 1.1.2019;
* et stykk årsgebyr pr mast hvor Aktør er etablert med fellesføring pr. 31.12.2018 uavhengig av antallet etablerte ledninger, samt for første ledning for nye fellesføringer etablert etter 1.1.2019;
* et stykk utvidelsesgebyr pr mast pr søknad (men ikke pr ledning) for hver ny utvidelse fra Aktør at denne Avtalen trer i kraft i allerede etablert fellesføring;
* et stykk årsgebyrstillegg pr. ny ledning pr. mast som etableres av Aktør etter at denne Avtalen trer i kraft, og som kun gjelder ved utvidelse i en etablert fellesføring.

Etableringsgebyret er å betrakte som en engangskompensasjon for hele fellesføringsanleggets driftsperiode (så lenge Aktørs ekomanlegg består).

Årsgebyret er å betrakte som en årlig kompensasjon som påløper så lenge Aktør har innplassering i fellesføringsanlegget (den enkelte stolpe).

Utvidelsesgebyr dekker bl.a. kompensasjon for det tilleggsarbeid som utføres av Stolpeeier der Aktør henger opp flere og nye ledninger på etablerte fellesføringsanlegg.

Årsgebyrtillegg dekker bl.a. kompensasjon for den ekstra belastning flere ledninger har på fellesføringsanlegget, og som kan kreve ekstra drift og vedlikehold.

Med mindre annet skriftlig avtales mellom partene, utgjør ovennevnte fire gebyrer samlet Stolpeeiers totale godtgjørelse for de forpliktelser som tilligger Stolpeeier under Avtalen, også for arbeid og aktiviteter som ikke er spesifikt nevnt i opplistingen i forrige avsnitt.

Gebyrene er og skal være basert på et prinsipp om forholdsmessig kostnadsdeling mellom lavspenningssonen og ekomsonen, og at Stolpeeier skal sikres kostnadsdekning for de forpliktelser Stolpeeier etter Avtalen har ift. Aktør. I tillegg inneholder gebyrene en rimelig avkastning på Stolpeeiers investerte kapital.

Gebyrene dekker alle Stolpeeiers oppgaver som følger av Avtalen, inkludert drift, vedlikehold, sanering og søknadsbehandling.

Aktør skal ikke belastes med tilleggsoppgaver eller ekstra kostnader utover det som uttrykkelig fremgår av Avtalen eller avtales mellom partene eller det foreligger annen uttrykkelig hjemmel i lov, forskrifter eller avtaleverk.

Det skal kun betales gebyrer for de stolper som faktisk benyttes til etablering/ utvidelse i en trasé hvor fellesføring etableres. Det kan ikke kreves gebyrer for stolper som omsøkes, men som ikke benyttes i henhold til søknad, ref. også punkt 2.1, 4. avsnitt.

Gebyrene skal baseres på REN modellen for typisk fellesføringskilometer, modifisert og utarbeidet av Energi Norge, KS Bedrift og Telenor og som fremgår av Excel-fil som er tilgjengelig for partene (filnavn «REN-kalkyle-TET-2019-180911»). Basert på innholdet i REN sin modifiserte modell for gjennomsnittlig standard lavspenningsmast minus EX (altså minus lavspenning ledningsoppheng), og tilsvarende modeller for drifts- og vedlikeholdskostnader, settes

* total etableringskost (både lavspenning og svakstrøm) til 10.862 kr. Av denne totalkostnaden settes Aktørs andel i form av etableringsgebyr til 30,0% \* 10.862 kr = 3.259 kr.
* total drifts- og vedlikeholdskost (både lavspenning og svakstrøm) settes Aktørs andel i form av årsgebyr til 30,0% til 74,06 kr.
* kostnader ved utvidelse til en omforent prosentsats av Aktørs etableringskost på 25%, til Aktørs utvidelsesgebyr på 25% \* 3.259 kr. = 815 kr.
* årlige kostnader ved flere ledningsoppheng til en omforent prosentsats av Aktørs drifts- og vedlikeholdskostnad på 25%, til Aktørs årsgebyrtillegg på 25% \* 74,06 kr. = 18,52 kr.

5.1.2 Gebyrene for 2019 er:

For Aktørs nye fellesføringer:

Etableringsgebyr: **kr 3.259** pr. mast ved ny fellesføringsetablering ved Aktørs førstegangsoppheng av ledning i mast

Årsgebyr: **kr 74,06** pr. etablert fellesføringsmast pr. 31.12.2018, uavhengig av antallet ledninger i mast pr. denne dato, samt for første ledning for nye fellesføringer etablert etter 1.1.2019

For utvidelse av Aktørs etablerte fellesføringer:

Utvidelsesgebyr **kr. 815** pr. mast for utvidelse av etablert fellesføring (kun ett gebyr selv om utvidelse omfatter flere ledninger på samme søknad)

Årsgebyrtillegg: **kr. 18,52** pr. ny ledning pr. mast etablert som utvidelse.

5.1.3 Ved avvikling/nedtak av ledninger, vil årsgebyrtillegg bortfalle for hver enkelt ledning som tas ned, forutsatt at stolpe er beheftet med slike tillegg. Årsgebyr bortfaller når samtlige av Aktørs ledninger er fjernet og fellesføring er meldt opphørt.

5.1.4 Gebyrene indeksreguleres årlig ihht SSBs tabell 11120 KPI-JA og KPI-JAE for varer og tjenester, etter leveringssektor (2015=100) – årlig, KPI-JAE Tjenester hvor arbeidskraft dominerer. Indekstall publiseres i jan/feb hvert år. Indekstallet for 2018 (pr. jan/feb 2019) er 108,7. Indekstall for 2018 skal legges til grunn som basis for regulering av Avtalen, første gang pr. jan. 2020 som forholdet mellom 2019/2018-indekstall.

<https://www.ssb.no/statbank/table/11120/?rxid=d2dc7b34-7101-45ca-a4eb-b1b34d73a2f3>

Gebyrene reforhandles sentralt mellom Energi Norge, KS Bedrift og Telenor hvert 5. år, neste gang i 2023 for perioden 2024 – 2028. Mellom forhandlingene reguleres prisene årlig som vist over.

## Master overtatt fra Aktør

Ved etablering av fellesføring på bestående anlegg som eies av Aktør, overføres eiendomsretten til masten fra Aktør til Stolpeeier vederlagsfritt hvis Aktør aksepterer, ref. punkt 2.4. Aktør betaler ikke etableringsgebyr eller andre kostnader knyttet til overtagelsen, mens endrings- og oppgraderingsbehov dekkes av Stolpeeier. Stolpeeier fakturerer kun ett årsgebyr (uavhengig av antallet eksisterende ledninger ved overtakelsen) pr. stolpe til eksisterende aktører i stolpen. Aktør skal for slike stolper overtatt fra Aktør ikke betale senere utvidelsesgebyr eller årsgebyrtillegg etter punkt 5.1.

## Betalingsvilkår

Alle gebyrer og vederlag er oppgitt eksklusiv merverdiavgift.

Stolpeeier fakturerer etterskuddsvis og fortløpende for etablerings- og utvidelsesgebyr etter at fellesføring er etablert.

Årsgebyr og årsgebyrtillegg faktureres separat etterskuddsvis årlig i påfølgende kalenderår.

Øvrige kostnader Stolpeeier ifølge Avtalen skal ha dekket av Aktør faktureres etterskuddsvis etter at utførelse er ferdigstilt. Stolpeeier må dokumentere kravene. Faktura må inneholde all nødvendig informasjon for at Aktør skal kunne identifisere og verifisere fakturakravet.

Betalingsforfall er 60 dager etter mottak av riktig faktura.

# Erstatning og regelstridige anlegg

## Erstatning til rettighetshavere

Dersom tredjepart (grunneier etc.) har krav på erstatning for ulemper eller skader som direkte kan tilskrives drift/vedlikehold av enten Stolpeeiers eller Aktørs anlegg, skal slike kostnader bæres av den part hvis anlegg har forårsaket dem.

## Kostnader ved regelstridige anlegg

Der det oppdages regelstridige anlegg som skyldes en av eller begge partene, eller offentlige myndigheter pålegger utbedring i henhold til gjeldende lover og forskrifter, plikter Stolpeeier å bekoste nødvendig oppretting av egne anlegg, mens Aktør plikter å bekoste nødvendig oppretting av egne anlegg inklusive gult markeringsbånd. Frist for utførelse av slikt arbeid settes normalt til 90 dager fra varsel er mottatt, dersom tilsynsmyndigheter eller andre ikke har fastsatt annen frist. Overholdes ikke fristen, kan Stolpeeier iverksette utbedring på vegne av Aktør, for Aktørs regning.

## Urettmessig opphengte ledninger

Oppheng av ledninger som ikke er omsøkt av Aktør etter krav i Avtalen, og der aktiviteten fortsetter etter at Aktør har fått skriftlig melding av Stolpeeier, kan medføre reaksjoner i form av at Stolpeeier midlertidig innfører saksbehandlingsstopp inntil forholdet er bragt i orden. Dersom Aktør over tid ikke viser forbedring, har Stolpeeier rett til å gjennomføre heving etter reglene i punkt 15.2.2.

# Opphør og/eller endring av fellesføringsanlegg

Når Stolpeeier eller en av aktørene trer ut av en fellesføring skal vedkommende selv forestå og bekoste demontering av egne anleggsdeler. Etter en aktørs uttreden opphører vedkommende sin betalingsplikt fra det året anlegget demonteres.

Stolpeeiers planer om å trekke seg ut av fellesføring skal skriftlig varsles Aktør som hovedregel 6 måneder før Stolpeeiers ledningsanlegg fjernes.

## Stolpeeier demonterer ledningsanlegg hvor kun Aktør er etablert

Aktør kan overta vederlagsfritt eierskapet, rettigheter og plikter, til masten(e) fra det tidspunkt Stolpeeiers egne ledningsanlegg er fjernet og demontert dersom ikke Aktør velger å fjerne også sine ledningsanlegg. Dersom Stolpeeier ønsker å beholde eierskapet til mastene, så fortsetter nærværende Avtale å gjelde.

Aktør må selv sørge for å innhente tillatelser fra berørte grunneiere dersom dette er nødvendig. Egen avtale om eierskifte bør inngås.

## Stolpeeier demonterer ledningsanlegg hvor flere aktører er etablert

Aktør som inngår i samme konsern som Stolpeeier har fortrinnsrett til vederlagsfritt å overta eierskapet, rettigheter og plikter til masten(e). Hvor fortrinnsrett ikke gjøres gjeldende, skal Stolpeeier tilby overdragelse av eierskapet etter følgende rekkefølge:

1. Tidligere eier
2. Eldste aktør i masten

Aktør som ikke ønsker å overta eierskapet, må da sørge for at annen aktør overtar eierskapet, alternativt trekke seg ut av fellesføringsanlegget.

Punkt 7.1, annet avsnitt, gjelder også for punkt 7.2 for den som overtar eierskapet.

## Ombygging fra luftledningsanlegg til jordkabelanlegg

Dersom et av anleggene som inngår i fellesføringen gjøres om til jordkabelanlegg har alle parter som er etablert i fellesføringsanlegget rett til å delta som part i det ombygde fellesføringsanlegget mot dekning av sin forholdsmessige andel av anleggskostnadene. Partenes rettigheter og forpliktelser for øvrig reguleres i egen avtale. Den part som ønsker å etablere jordkabelanlegg skal informere Stolpeeier, som på sin side plikter å informere alle aktører i fellesføringsanlegget.

Dersom en eller flere av partene velger ikke å inngå avtale om overgang til jordkabelanlegg, gjelder punkt 7.1 eller punkt 7.2.

## Ombygging fra lavspennings- til høyspenningsanlegg

Stolpeeier kan kreve opphør av fellesføring på mast(er) dersom Stolpeeier skal bruke traséen til høyspenningslinje.

En eventuell ombygging til høyspenning forutsetter, så langt det er mulig, at Aktørs fellesføringsanlegg videreføres på samme betingelser, da som fellesføring mellom høyspenningsanlegg og ekomanlegg. For teknisk utførelse, se REN-blad 2013. Dersom dette likevel ikke lar seg gjennomføre, skal Aktør kompenseres med en pris lik innbetalt etableringsgebyr. Varslingsfrist er 2 år med mindre annet er avtalt. Master som opprinnelig tilhørte Aktør kan ikke bygges om til høyspenning uten Aktørs eksplisitte godkjennelse, med mindre anlegget gjøres om til gjensidig akseptert høyspenning fellesføringsanlegg, ref. punkt 2.4.

Aktør forestår og bekoster demonteringen av ekomanlegget.

Stolpeeier er utover eventuelt avtalt oppgjør, ikke ansvarlig for eventuelle økonomisk tap opphøret av fellesføringen måtte medføre for Aktør.

# Midlertidige fellesføringer

Midlertidige fellesføringer, inntil 2 års varighet, etableres og drives under samme vilkår som for ordinære fellesføringer, bortsett fra pris. Pris for midlertidige fellesføringer settes lik 30 % av etableringsgebyret dersom Aktør ikke har fellesføring fra tidligere, og ellers 30% av utvidelsesgebyret dersom Aktør har fellesføring fra tidligere. Det påløper ingen årsgebyr eller årsgebyrtillegg. Ledninger som henges opp parallelt ifm. utskifting er ikke en midlertidig fellesføring.

Det innrømmes ingen refusjoner fra Stolpeeier ved opphør av en midlertidig fellesføring, uavhengig av årsak til opphør.

Ved utløp av de to årene skal anlegget enten demonteres, eller etableres som en ordinær fellesføring med ordinære gebyrer fra etableringstidspunktet, samtidig som innbetalt gebyr går til fratrekk.

# Helse, miljø og sikkerhet (HMS)

Hver av partene er selv ansvarlig for at lovbestemte HMS-forhold ivaretas ved adgang til / arbeid på master og ledningsanlegg. Dette gjelder både overfor egne ansatte, innleid personell og tredjepart så som trafikanter/publikum. Før arbeid iverksettes må Aktør sjekke om stolper fremstår forsvarlige å klatre i.

# Informasjon

Partene har gjensidig plikt til å informere hverandre om alle forhold som har betydning for øvrige parter i masten, herunder feilsituasjoner som berører andre parter med informasjon om anslått rettetid.

Partene skal gjensidig informere hverandre om hvilke enheter / personer som skal varsles ved hhv. administrative og tekniske forhold samt ved feil eller planlagt arbeid i nettet som berører annen part.

Aktør plikter å varsle Stolpeeier om virksomhet, forhold og arbeider som berører eller har betydning for Stolpeeiers anlegg i fellesføringen i god tid før arbeidet påbegynnes. Stolpeeier skal forhåndsgodkjenne all virksomhet/arbeider som berører eller har betydning for Stolpeeiers anlegg.

Tilsvarende plikter Stolpeeier å informere Aktør om alle forhold som er av betydning for Aktørs bruk av fellesføringen. Alt planlagt arbeid på eller med strømnettet/øvrige av Stolpeeiers anleggsdeler som berører ekomanleggene skal normalt meldes til Aktør i god tid før arbeidet påbegynnes.

Ved behov for endringsarbeider, opphør av fellesføring eller ombygging av fellesføring skal den annen part normalt varsles skriftlig i god tid på forhånd.

Partene skal informere hverandre om endringer av selskapsstruktur som er relevant for Avtalen uten ugrunnet opphold.

Partene plikter gjensidig å utveksle informasjon og gi bistand om forhold som er relevant for fellesføringer og administrasjon av Avtalen.

# Kompetanse

Aktør har rett til å benytte sine entreprenører til å forestå aktiviteter som fremgår av Avtalen. Personell som skal arbeide på fellesføringsanlegg, skal ha nødvendige kvalifikasjoner til slikt arbeid. Stolpeeier og Aktør er ansvarlig for opplæring av eget personell. Aktørs utførelse av egne oppdrag styres av Aktørs egne forsvarlige og lovpålagte retningslinjer. Aktør skal pålegge eventuelle underleverandører å utføre arbeid i henhold til dette.

Stolpeeier kan kreve at Aktør dokumenterer hvilke kvalifikasjonskrav som stilles til entreprenører / personell som skal utføre arbeid i Aktørens nett. Aktørs ansvar overfor Stolpeeier endres ikke ved bruk av entreprenører.

Ved søknad om fellesføring skal Stolpeeier informeres om entreprenører, og kan nekte å godkjenne bruk av bestemt avdeling av lokal entreprenør dersom det foreligger saklig grunn. Som saklig grunn regnes gjentakende tilfeller av oppheng som ikke er i samsvar med tekniske bestemmelser, se punkt 1.4.

# Ansvar for skader

Partenes ansvar for skader reguleres av alminnelige erstatningsrettslige regler.

Partenes erstatningsansvar omfatter ikke ansvar for indirekte tap eller følgeskade så som driftstap, avsavnstap, tap som følge av at kontrakt med tredjemann faller bort eller ikke blir riktig oppfylt, med mindre skaden har sin årsak i forsettlig eller grovt uaktsomt forhold av den skadevoldende part.

Skyldes skadene feil eller mangler ved både Aktørs og Stolpeeiers anlegg, eller er det fra begge parter utvist forsett eller uaktsomhet, skal omkostningene knyttet til mastene fordeles mellom dem etter samme andel som følger av etableringsgebyret (30% på Aktør).

Dersom Stolpeeier blir ansvarlig for skade på tredjeperson på objektivt grunnlag, og skaden kan tilbakeføres til uaktsomhet hos Aktør, kan Stolpeeier kreve regress hos Aktør.

# Tvist

Dersom det oppstår tvist mellom partene om forståelsen eller gjennomføringen av denne Avtale, skal tvisten søkes løst ved forhandlinger mellom partene. Partene kan også avtale frivillig megling og/eller innhenting av ekspertkompetanse.

Dersom forhandling eller megling ikke fører frem, avgjøres tvisten ved de ordinære domstolene i den rettskrets hvor fellesføringsanlegget ligger. En tvist gir ikke grunnlag for å nekte utførelse under Avtalen da tvisten må løses parallelt med at oppdrag gjennomføres. Det kan stilles krav om garanti for omtvistet beløp.

# Overføring av rettigheter og forpliktelser

Hver av partene har rett til å overføre anlegg og eiendeler som omfattes av denne Avtale til andre, samt selskapsoverføring som følge av oppkjøp og fusjoner. Den overtakende part overtar rettigheter og forpliktelser etter denne Avtale.

Stolpeeier er alene ansvarlig for at omsøkte master det gis tillatelse i er Stolpeeiers eiendom og innenfor Stolpeeiers råderett. Dersom master overføres eller skulle ha vært overført til ny eier, er det Stolpeeiers ansvar å besørge alle forhold rundt slik overføring, og at Aktør får likelydende avtale med ny stolpeeier. Stolpeeier skal samtidig informere Aktør om hvilke stolper som er omfattet av flytting, og endringer i betalingsmottaker for fremtidige gebyrer. Filformat for overlevering av informasjon skal avtales. Overføringen skal ikke ha økonomiske konsekvenser for Aktør. Dette kan typisk være situasjonen for gatelys.

Ved fusjon/sammenslåing av aktører skal anleggene konsolideres slik at de fremstår som én aktørs anlegg. Årlige gebyrer endres ikke for enkeltstolper der enten Aktør eller innfusjonert part har fellesføring fra før. For hver enkeltstolpe der både Aktør og innfusjonert part har fellesføring fra før, skal avregning av årsgebyr og eventuelle årsgebyrtillegg pr stolpe etter fusjonen være lik som før fusjonen. Ved reduksjon i antallet ledninger pr stolpe i det konsoliderte anlegget etter fusjonen, forsvinner ett årsgebyrtillegg for hver ledning som fjernes. Årsgebyr nr. 2 forsvinner når det totale antallet ledninger som Aktør og innfusjonert part har i stolpen maksimalt utgjør det antallet ledninger den fusjonspart med flest antall ledninger i stolpen hadde før fusjonen. Det gjenværende årsgebyr blir stående for resterende ledninger inntil fellesføring opphører.

Partene skal varsle hverandre på forhånd når slik overføring skal gjennomføres.

# Mislighold

## Reklamasjon

Den part som vil gjøre gjeldende at den annen part har misligholdt sine forpliktelser etter Avtalen, plikter å reklamere skriftlig uten ugrunnet opphold etter at parten fikk, eller burde fått kjennskap til misligholdet.

## Misligholdsbeføyelser

### Avhjelp

En part som misligholder sine forpliktelser etter Avtalen, har rett og plikt til å avhjelpe misligholdet. Avhjelp skal iverksettes uten ugrunnet opphold etter at parten har fått melding om, eller på annen måte har fått kunnskap om, misligholdet.

Dersom avhjelp ikke har skjedd innen 60 dager eller senest innen avtalt tid, kan den annen part iverksette utbedring for den misligholdende parts regning. For kostnader ved regelstridige anlegg, se pkt. 6.2.

Den misligholdende part plikter ikke å avhjelpe dersom avhjelp hindres av forhold som er utenfor den misligholdende parts kontroll. Plikt til å rette forholdet inntrer så snart hindringen opphører.

### Saksbehandlingsstopp

Mislighold av Avtalen fra Aktørs side kan medføre reaksjoner i form av at Stolpeeier midlertidig innfører saksbehandlingsstopp inntil forholdet er bragt i orden.

### Heving

En part kan heve Avtalen dersom den annen part vesentlig misligholder sine forpliktelser etter Avtalen, og kan kreve erstatning for lidt direkte tap som følge av misligholdet.

Varsel om heving skal skje skriftlig så snart som mulig etter at parten ble kjent med eller burde vært kjent med forholdet som kan begrunne heving.

# Endringer

Partenes behov for avtalemessige endringer kan tas opp samtidig med de sentrale forhandlingene som finner sted hvert 5. år. Omforente endringer følges opp med nye anbefalinger til avtalepartene. Endringer må implementeres skriftlig i hver avtale for å ha gyldighet. Se også punkt 1.4.

# Oppsigelse av Avtalen

Fellesføringsavtalen skal som utgangspunkt være en langsiktig og forutsigbar avtale mellom partene, og består så lenge fellesføring er etablert. Avtalen kan kun sies opp dersom Avtalen er blitt urimelig i forhold til en av partene, f.eks. ved at Aktørs gebyrer ikke lenger gir kostnadsdekning for Aktørs ledningsoppheng. Det presiseres at Aktørs skiftende volum av ledningsoppheng ikke gir grunnlag for reforhandling eller oppsigelse.

Oppsigelse skal i tilfelle skje med 1 års skriftlig varsel, regnet fra utgangen av det året oppsigelsen skjer. Før en part går til oppsigelse, skal parten innkalle til forhandlinger med den annen part og partene gjennom forhandlinger ha søkt å oppnå en minnelig løsning.

Når oppsigelsesfristen utløper, mister Aktør retten til å etablere nye fellesføringer, inkludert nye midlertidige fellesføringer og utvidelser. Med nye fellesføringer menes etablering av fellesføring på master hvor Aktør ikke har fellesføring ved oppsigelsesfristens utløp.

Etablerte fellesføringer fortsetter etter utløp av oppsigelsen med bibehold av avtalte vilkår, herunder betalingsplikt.

Gebyrer reguleres etter oppsigelse iht. indeks nevnt i punkt 5.1.4, og er ikke undergitt reforhandlinger.

Andre forhold som medfører opphør av fellesføring reguleres av punkt 7.

Dersom Avtalen heves har dette de samme virkninger som oppsigelse av Avtalen etter dette punkt.

# Vedlegg 1 – Skjema

|  |  |  |
| --- | --- | --- |
| **Aktørs søknad/melding**  Dato \_\_\_\_\_\_\_\_\_\_\_\_\_\_\_\_\_  Søknadsreferanse \_\_\_\_\_\_\_\_\_\_\_\_\_\_\_\_\_    Bestillingsnummer \_\_\_\_\_\_\_\_\_\_\_\_\_\_\_\_\_  Ønsket oppstartsdato \_\_\_\_\_\_\_\_\_\_\_\_\_\_\_\_\_  Antall vedlegg \_\_\_\_\_\_\_\_\_\_\_\_\_\_\_\_\_ | **Skjema gjelder**  \_\_\_\_ Søknad om ny fellesføring  \_\_\_\_ Søknad om utvidelse av fellesføring  \_\_\_\_ Søknad om antenne  \_\_\_\_ Søknad ved utskifting med overlapp (punkt 2.2.4)  \_\_\_\_ Melding om opphør av fellesføring \*  \_\_\_\_ Melding om utskifting/utstyr \*  \_\_\_\_\_\_ Melding om innstrekk\*  \* Melding krever ikke godkjenning av Stolpeeier | |
| **Geografisk område**  Gate/område \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kommune \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Fylke \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
| **Fra Aktør**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Selskap  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Navn oppdragsansvarlig | **Til Stolpeeier**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Selskap | |
| **Utførende entreprenør**  Selskap \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adresse \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Kontaktperson\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E-post \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
| Fellesføringsanleggets geografiske utstrekning og ledningstype beskrives i vedlegg og mastene inntegnes på kart. Master med jordledning avmerkes. Eventuelle kryssende linjer tegnes på kartet med lengdeprofil.  Faktura må inneholde Aktørs søknadsreferanse som nevnt over, bestillingsnummer, og merkes med Aktørs oppdragsansvarlig (service manager). | | |
| **Søknad fra Aktør** | | **Godkjenning fra Stolpeeier** |
| Antall etableringsgebyr \_\_\_\_\_\_\_\_\_\_\_  Antall utvidelsesgebyr \_\_\_\_\_\_\_\_\_\_\_  Antall årsgebyr \_\_\_\_\_\_\_\_\_\_\_  Antall årsgebyrtillegg \_\_\_\_\_\_\_\_\_\_\_ | | Antall etableringsgebyr \_\_\_\_\_\_\_\_\_\_\_  Antall utvidelsesgebyr \_\_\_\_\_\_\_\_\_\_\_  Antall årsgebyr \_\_\_\_\_\_\_\_\_\_\_  Antall årsgebyrtillegg \_\_\_\_\_\_\_\_\_\_\_ |
| Merknader | | Merknader |
| **For Aktør (v/entreprenør)**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dato  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Signatur | | **For Stolpeeier**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dato  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Signatur |

# Vedlegg 2 – Kontakt

|  |  |  |
| --- | --- | --- |
|  | Stolpeeier | Aktør |
| Postadresse |  |  |
| Kontaktpersoner  Merkantilt  Teknisk |  |  |
| Fakturaadresse |  |  |
| Søknadsportal |  |  |